# A passió

### A Wikipédiából, a szabad lexikonból.

A passió The Passion of the Christ
IMDB 7.3/10 (46,054 szavazat)
Rendező: | Mel Gibson
Producer: | Bruce Davey Mel Gibson Stephen McEveety
Forgatókönyvíró: | Benedict Fitzgerald Mel Gibson
Főszerepben: | James Caviezel Maia Morgenstern Monica Bellucci Sergio Rubini
Zene: | John Debney
Operatőr: | Caleb Deschanel
Forgalmazó: | Newmarket Films
Gyártó: | Icon Productions
Bemutató: | 2004. február 25. (USA) 2004. március 25. (Magyarország)
Időtartam: | 121 perc
Nyelv: | arámi latin héber
Korhatár: | R (USA) 16 (Magyarország)
Költségvetés: | 30 millió dollár
Bevétel: | 370,782,930 dollár
IMDb

A passió (eredeti címén: The Passion of the Christ) egy 2004-ben készült független film, mely a bibliai Názáreti Jézus életének utolsó tizenkét óráját filmesíti meg. A forgatókönyvet Benedict Fitzgerald és Mel Gibson írta, utóbbi a film rendezője is egyben. A passió a 2004. év egyik legvitatottabb filmje.

A forgatókönyv megírásakor az evangéliumokon kívül felhasználták Emerich Katalin látomásait is. A filmet igyekeztek korhű nyelvezettel előadni.

## [szerkesztés] Cselekmény

A történet az Olajfák hegyének közelében játszódik, ahol az Utolsó Vacsora után Jézus félrevonul imádkozni. Júdás árulása miatt Jézust elfogják és Jeruzsálembe viszik, ahol a farizeusok istenkáromlással vádolják. Jézust a helytartó, Pontius Pilátus elé küldik, akitől azt kérik, hogy ítélje halálra. Pilátus először megkorbácsoltatja, hogy szenvedésének látványa részvétet keltsen a tömegben, Heródeshez is elküldi, aki azonban bolondnak nyilvánítja Jézust és visszaküldi Pilátushoz, kibújva az ítélkezés felelőssége alól. Végül Pilátus vonakodva ugyan, de kereszthalálra ítéli. Jézus feltámadt.

## [szerkesztés] Szereplők

Szerep | Színész
--- | ---
Jézus | James Caviezel (amerikai)
Szűz Mária | Maia Morgenstern (román)
Mária Magdolna | Monica Bellucci (olasz)
Sátán | Rosalinda Celentano (olasz)
Poncius Pilátus | Hristo Naumov Sopov (bolgár)

## [szerkesztés] Kritikák

### [szerkesztés] Antiszemitizmus

A filmet sokféle váddal illették. Több amerikai zsidó szervezet antiszemitizmussal vádolta Mel Gibsont, a film készítőjét, elsősorban olyan indoklással, hogy a film idézi Máté Evangélumának következő sorait: „Szálljon ránk és gyermekeinkre az ő vére!” (Mt 27, 24–25).

A kritikusok magát a szerzőt is vádolták antiszemitizmussal (többek között, holokauszttagadó apjára hivatkozva). 2006-ban, jóval a film készítése és a zsidó szervezetekkel való konfliktusai után Mel Gibson valóban tett ittasan antiszemita megjegyzéseket az ellene eljáró rendőröknek [1]. Később elnézést kért viselkedéséért [2], és tagadta, hogy antiszemita lenne [3].

### [szerkesztés] Történelmietlenség

A filmet azzal is vádolták, hogy torzan mutatja be a korabeli viszonyokat [4]. Ilyen tartalmú, több explicit tévedést tartalmazó [5] kritikát fogalmazott meg itthon Spiró György is. A filmnek részint a Bibliához, részint a korhoz való hűségét is vitatták. II. János Pál pápa, a zsidó-keresztény megbékélés egyik nagy előmozdítója nem hivatalos minőségében az utóbbi kritikákat cáfolta a film megtekintése után [6], szerinte dogmatikai problémákat nem vet föl a film, az Evangélium hiteles és realisztikus ábrázolásáról van szó (pápaként elvből soha semmilyen művészi alkotásról nem nyilatkozott).

A kritikák ellenzői szerint Mel Gibson megpróbálta a filmet Máté, Márk, Lukács és János evangéliuma alapján minél hűbb módon megalkotni. Ezt is sokan vitatják, bár a film néhol szinte szó szerinti adaptációja a Lukács-evangéliumnak.

### [szerkesztés] Egyéb

Némely amerikai kritikus szerint A passió véres horrorfilm, mások a felekezetek közötti béke megsértését látják a filmben.

A filmet forgalmazó cég sajtónyilatkozatokat tévő munkatársa, Csurdi Gábor közlése szerint a magyarországi egyházak vezetői a premier előtt zárt vetítésen tekinthették meg a 125 perces produkciót, és hangsúlyozta, hogy a nyitottság jegyében kívánnak lehetőséget teremteni az egyházak és a sajtó képviselőinek arra, hogy a hivatalos bemutató előtt láthassák a filmet, így annak ismeretében alkothassanak véleményt. Erre annak kapcsán tért ki, hogy szavai szerint a Magyarországra érkezett információk részben félinformációkon, tévedéseken alapulnak, illetve olyanoktól származnak, akik nem is látták az alkotást.

A sokáig viták kereszttüzében állott film meglehetősen naturalisztikusan ábrázolja Jézus szenvedéseit, úgyhogy a megnézéséhez erős idegzet szükséges.

## [szerkesztés] Hivatkozások

1. ↑ A színész ittas vezetését követően, harmadik dührohamában fakadt ki: „Kibaszott zsidók! ... A zsidók felelősek az összes háborúért – majd a rendőrökhöz fordult – Maguk zsidók?”. (Mel Gibsont csak a bilincs állította le, Index.hu, 2006. július 30.)
2. ↑ „Amikor letartóztattak, úgy viselkedtem, mint aki teljesen elveszíti önkontrollját és megvetendő dolgokat mondtam, amiket nem vélek igaznak. (...) Megszégyenítettem magamat és családomat a viselkedésemmel". ([1])
3. ↑ Az incidens utáni nyilatkozatában viszont kijelentette: "Őszintén mondom, hogy nem vagyok antiszemita. Nem vagyok bigott vallásos. A gyűlölet minden formája ellenkezik a hitemmel." (Gibson a zsidóktól vár segítséget)
4. ↑ Gábor György kritikája
5. ↑ Tudatlanság? Vagy tudatosság? - Kritika spiró kritikájáról.
6. ↑ Nézőtér - Egy 21. századi hitvédő. Új Ember katolikus folyóirat

## [szerkesztés] Külső hivatkozások

- A passió linkgyűjtemény
- Kovács Ákos kritikája
- Csurdi Gábor nyilatkozata (Ma.hu)
- Tévedések jegyzéke Spiró György filmkritikájában
- A passió az IMDb-n
- A Passió a Cinematrixon

A lap eredeti címe "http://hu.wikipedia.org../../../a/_/p/A_passi%C3%B3.html"

Kategóriák: 2004 filmjei | Amerikai filmek

##### Views

- Szócikk
- Vitalap
- Aktuális változat

##### Keresés

##### Más nyelveken

- English
- Deutsch
- Français
- עברית
- 日本語
- Nederlands
- Polski
- Português
- Română
- Simple English
- Svenska
- 中文